Кызыл-Шарк, Кара-Суу району

Кызыл-Шарк () — Кыргыз Республикасынын Ош облусунун Кара-Суу районундагы кыштак. Савай айыл округуна караштуу. Ош — Бишкек автомобиль жолунун боюнда, деңиз деңгээли 750 м бийикте жайгашкан. Райондун борбору жана темир жол бекети Кара-Суу шаарынан 7 км түндүк-чыгыш тарапта. Калкы 4875 (2009); негизинен дыйкан жана мал чарбасында эмгектенет. Орто мектеп, 2 китепкана, мадабият үйү, оорукана, дарыкана бар. Турмуш-тиричилик кызматы, соода түйүндөрү, тамактануучу жайлар иштейт. Улуу Ата Мекендик согушта курман болгондорго эстелик, эки жолку Социялдык Эмгектери Баатыры X. Ташировго бюст орнотулган. 

 Колдонулган адабияттар 

 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

Категория:Кара-Суу району‎
Категория:Кыргызстандын кыштактары‎